Tengler Gabriella: Veszélyben az idő!

Volt egyszer egy bácsi. Nagyon ősz, idős bácsi volt. Úgy hívták, hogy Idő apó. Ennél a bácsinál volt egy nagyon különleges tárgy, ami biztosította az idő múlását. Ez által múltak az évek, a hónapok, a hetek, a napok, az órák, a percek és a másodpercek. De ez a tárgy, hogyha rossz kezekbe kerül, meg is állíthatja az időt örökre, az pedig nem lenne jó senkinek sem. És egyszer eljött ez a végzetes nap. Időnek volt egy ellensége, úgy hívták, hogy Múlás. Idő egyfolytában csak attól félt, hogy egyszer Múlás ellopja a bűvös szerkezetet, és az idő leáll örökre, éppen ezért Idő a legbiztosabb helyre tette.

Egyszer Időnek nagyon fontos dolga volt, bement egyik szobájába, amit be lehetett zárni, és a kulcsot kint hagyta az asztalán. Valaki bejött. Idő csak egy csíkot látott elsuhanni az ajtaja előtt. Mire eltűnt, a szoba be volt zárva, és Idő apó érezte, hogy ez Múlás, mivel Múlásnak szupergyors ereje volt. Aztán megint a csík és valami megvillant nála, az idő hajtóeleme. Azután foltok jelentek meg előtte és azután Idő apó elájult.

Nem sokkal utána fölébredt és tudta, hogy kockán forog az idő és nagyon kevés van belőle. Idő kitört a szobából és azonnal intézkednie kellett, szinte a fülében hallotta Múlás ördögi nevetését. Múlás az örök élet reményében rabolta el az idő hajtóelemét, mert neki ugyanúgy telt az idő, mint az embereknek csak neki máshol, és minél közelebb volt egy hely, annál előbb állt ott le az idő. Ugyanakkor, amikor Múlás végrehajtotta gaztettét, New Yorkban öt felső tagozatos diák sétált éppen. Szerencsére Idő lakhelyétől ez volt a legmesszebbi, vagyis az utolsó hely, ahol megáll az idő. Idő természetes emberré változott, és odament a New Yorkba, és mint egy természetes ember sétált, és észrevette ezt az öt gyereket. Idő látta és csodálta, hogy ez az öt gyerek milyen jó barát, milyen segítőkész, és ez a csapat milyen összetartó. És nem is volt kérdés hogy ők lesznek a kiválasztottak. A bácsi odalépett hozzájuk, és elmesélte, mi történt. Először nem hittek a fülüknek, de látták, hogy a bácsi nem hazudik, és hallották, hogy az idő veszélyben van, és csak ők segíthetnek rajta, egyszerre bólintottak, és egyazon a másodpercen rávágták, hogy igen.

Ebben a csapatban kettő lány és három fiú volt. Az egyik lányt Lizának a másikat Helgának, az egyik fiút Ádámnak, a másikat Dávidnak, a harmadikat pedig Károlynak hívták. Azután Idő elvitte őket a búvóhelyére. Ott pedig vastag csövekbe állította őket, és ahogy kiléptek, szuper ruha volt rajtuk, amiben a különféle szupererejük lakozott. Liza akart átlátott mindenen, Helgának szuper emlékezete volt, és mindent ábrázolni tudott, Károly tudott az állatokkal beszélni, Dávid szuper gyors volt, Ádám pedig szuper erős és voltak közös képességeik is. Mindenki láthatatlanná tudott változni, eltüntetni valamit, mindenki oda tudott rakni bárhova bármit, mindenki akárhogy akárhol, akármikor álcázni tudta magát, és mindenkinek volt teleportáló ereje. Idő egy furcsa liftszerű szerkezetet mutatott nekik azzal, hogy mire utolérnék Múlást, az örökké tartana, úgyhogy szálljanak be ebben az időliftbe, így rengeteg időt megspórolnak. Bátraké a szerencse! Gondolták magukban és nagy bátorsággal nekivágtak és miközben mentek kidolgozták a tervet és bíztatták egymást. Először is Mindenki láthatatlanná változott, és úgy hangtalanul settenkedtek be. Ezután Dávid odavarázsolt egy oszlopot, és Károly elteleportált egy közeli farmhoz, és kölcsönkérte az egyik lótól a kötelét. ahogy visszaért Dávid a szuper gyorsaságával és a kötéllel amit Károly hozott, odakötözte múlást az oszlophoz amit ő vitt oda. Liza körülnézett hogy hol lehet a gépezet de sajnos elfelejtette hogy nézett ki. Ekkor Helga vissza emlékezett a szuper emlékezetével, és lerajzolta egy lapra, így Liza megutta keresni a szerkezetet, de egy zárt szekrényben volt, így hát rámutatott a fiókra és Ádám a szupererejével kinyitotta a szekrényt. Azután Ádám a szupererejével megfogta Múlást, a többiek az időgépet és visszamentek.

Ahogy visszaértek, Idő visszatette a helyére. És azt mondta ennek az öt gyereknek, hogy a történteket senkinek sem szabad elmondaniuk. Adott nekik egy-egy szuperhősös kitűzőt, amin a saját szuperruhájuk található. Azzal hazamentek, és amikor valaki megkérdezte, honnan van a kitűzőjük, mindig azt mondták hogy egy bácsi adta ajándékba.

De Múlás még mindig ott volt. Ez az idő alatt pedig összebarátkoztak de hogy hogyan az örökre az idő titka marad. Ezután együtt irányították az időt. Így Múlás megkapta az örök életet, és barátra is talált, és a barátság a legnagyobb kincs. Így hát a mai napig is ennek az öt gyereknek köszönhetjük az idő múlását. Ennek az öt gyereknek a képe is ki van állítva New Yorkban de csak az látja meg akiből lehetne ilyen szuperhős.

<http://www.pafi.hu/_pafi/palyazat.nsf/ervdocidweburlap/7677C58E7A9F06B5C12584BB006BA53C>